สวัสดีครับ ขอสอบถามว่า เนื่องจากมีอาการ มือ-เท้าเย็น แห้งเหี่ยว แห้งถึงขนาดมีรอยแตกจนเป็นแผล(เมื่ออยู่ในห้องแอร์ หรืออากาศแห้ง) ส่วนความดันปกติ ไม่มีไข้ไม่มีโรคประจำตัว แต่ก่อนหน้านี้ประมาณ 8 เดือนทานยาเซอทารีน(โรคซึมเศร้า) มา2ปีกว่าครับ เป็นแบบนี้มา 4-5 เดือนแล้วครับ
สวัสดีค่ะ อาการผื่นแดงคันที่มือเคยตอบในส่วนคำถามเพิ่มเติมเรื่องผิวแห้งนั้น เป็นปัญหาที่พบได้บ่อย ส่วนใหญ่จะมีสาเหตุมาจากปัจจัยทางสิ่งแวดล้อมเช่นสภาพอากาศ การล้างมือบ่อยจนเกินไป ใช้สารที่ก่อให้เกิดการระคายเคือง ซึ่งการรักษาส่วนใหญ่คือหลีกเลี่ยงปัจจัยกระตุ้น เ่นไม่ล้างมือบ่อยจนเกินไป ใช้สบู่ที่อ่อนโยนต่อผิว และหลีกเลี่ยงสิ่งที่คิดว่าแพ้ ร่วมกับทาครีมบำรุงบ่อยๆหากเกิดผิวแห้งเรื้อรังหรือผิวแห้งรุนแรง อาจต้องได้รับการประเมินและทำการรักษาจากแพทย์หรือผู้เชี่ยวชาญทางด้านผิวหนัง เช่น ในผู้ที่มีผิวแห้งมาก ๆ และตกสะเก็ด ควรไปพบแพทย์เพื่อตรวจเพิ่มเติมค่ะส่วนยาที่รับประทานอยู่นั้น มีผลข้างเคียงทางผิวหนังได้น้อย